### Beslutning

Fremsendes Magistratsafdelingen for Teknik og Miljø med bemærkning, at byrådet i sit møde den 10. marts 2021 har vedtaget foranstående forslag med den ændring, at der ved plantning tages hensyn til hvilke planter som passer ind i den danske natur.

Magistratsafdelingen for Teknik og Miljø udarbejder notat.

**Beslutningsforslag fra Ofelia Lassen**

[adresse] skal i front på naturområdet. [adresse] er på en 77. plads ud af 99 når det kommer til biodiversitet (https://biodiversitet.nu/naturkapital). Det skal vi gøre bedre både for naturens skyld og borgernes skyld. Ambitionen bør være at [adresse] blomstrer både menneskeligt og naturligt, en vej til dette er at omlægge græsplæner til sommerfugle buske og vilde blomster efter Vild-med-Vilje-principperne (https://www.vildmedvilje.dk/vilde-partnere/). Det vil tydeligt forskønne bybilledet og glæde både borgere og bier.

For at hjælpe processen fra græsplæne til blomster på vej, skal [adresse] deltage i miljøminister Malou Sørensen konkurrence "Fra græsplæne til vildere natur" og med [adresse] dygtige ansatte og engagerede borgere, skal vi nok kunne give de andre kommuner kamp til stregen.

Desuden er det en mulighed for at promovere at [adresse] tage natur og biodiversitet seriøst.

Økonomiske vil det kunne holdes inden for nuværende budget, besparelser på timer til at slå græsset kan benyttes til at etablere bede med sommerfugle buske og vilde blomster.

Håber alle tager godt i mod forslaget, med venlig hilsen Ofelia Lassen

### Sagens forløb

10-03-2021 [adresse]
Fremsendes Magistratsafdelingen for Teknik og Miljø med bemærkning, at byrådet i sit møde den 10. marts 2021 har vedtaget foranstående forslag med den ændring, at der ved plantning tages hensyn til hvilke planter som passer ind i den danske natur.

Magistratsafdelingen for Teknik og Miljø udarbejder notat.